text: Ingen spor af forsvunden 17-årig pige
  05 februar 2014 kl. 07.14
  Onsdag morgen var Sydøstjyllands Politi fortsat uden spor af den 17-årige Emily Lønne Turner, der natten til søndag forsvandt i Fredericia, hvor var på weekendophold hos sin far.
  - Vi har ingen henvendelser fået og har desværre ingen ide om, hvor hun kan være henne, siger vagtchef Lars Grønlund hos Sydøstjyllands Politi til TV SYD.
  Pigen hedder Emily Lønne Turner og beskrives som 160-65 centimeter høj, almindelig af bygning og med sort kort hår med en lys stribe i tindingen.
  Hun blev sidst set klokken 01 natten til søndag. Da bar hun en turkis-stribet grå ski-jakke. Alle henvendelse skal rettes til Sydøstjyllands Politi på telefonnummer 114.
  